ณ เมืองเกียวโตโบราณ นักบวชชินโต ผู้มีศรัทธาแรงกล้า ได้ใช้ชีวิตอย่างเรียบง่าย
แต่เขามักจะถูกเบนความสนใจขณะสวดมนต์ โดยเสียงอึกทึกของเมือง
เขารู้สึกว่าผู้คนรอบ ๆ กำลังทำให้จิตใจเขาต้องหมองมัว
และเขาก็แสวงหาพิธีกรรม ที่เรียกว่า ฮาราเอ ของตัวเอง
เป็นพิธีกรรมที่จะชำระล้าง ร่างกายและจิตใจของเขา
เขาตัดสินใจที่จะเดินทางไปยัง ศาลเจ้าฮิเอะอันศักดิ์สิทธิ์
เขาจะต้องปีนขึ้นเขาที่สูงชัน และต้องใช้เวลาทั้งวัน
แต่เขาก็ยินดีกับความโดดเดี่ยว ที่เขาได้แลกมา
และความสงบที่เขาสัมผัสได้ ระหว่างทางกลับนั้นล้ำลึก
นักบวชผู้นี้ตั้งใจแน่วแน่ว่าจะ คงความผ่องแผ้วนี้ให้ได้นานที่สุด
และก็ตัดสินใจว่า จะแสวงบุญแบบนี้ อีก 99 ครั้ง
เขาจะเดินบนเส้นทางนี้คนเดียว โดยไม่สนใจ สิ่งที่จะทำให้ไขว้เขวจากการแสวงหาสมดุล
และไม่ลดละจากเป้าหมายของตัวเอง
ชายผู้นี้ทำตามคำพูดของตัวเอง จากวันก็กลายเป็นเดือน
เขาเดินฝ่าพายุที่โหมกระหน่ำ และแดดที่แผดเผา
เวลาผ่านไป ความพยายามของเขา ได้เผยให้เห็นโลกของวิญญาณที่มองไม่เห็น
ที่ดำรงอยู่ขนานกับโลกของเรา
เขาเริ่มที่จะสัมผัสพลังของคามิ ที่ทำให้ก้อนหินใต้เท้านั้นเคลื่อนไหว
สัมผัสสายลมพัดกระทบใบหน้า และเห็นฝูงสัตว์ที่กินหญ้าอยู่บนทุ่ง
และเขาก็ยังคงปิดวาจา ทั้งกับวิญญาณและมนุษย์
เขาตั้งมั่นว่าจะไม่ข้องเกี่ยว กับใครก็ตามที่จะทำให้เขาไขว้เขว
จากหนทางของเขา และทำให้เขาไม่บริสุทธิ์ด้วยเคกาเระ
อย่าง คนเมาที่น่ารังเกียจ คนป่วย คนตาย
และรวมถึงคนที่ทำให้ผืนดินต้องแปดเปื้อน หรือก่ออาชญากรรมรุนแรง
ในสิ่งที่จะมาล่อลวงนักบวชผู้นี้ ให้เฉไปจากหนทางสู่ความบริสุทธิ์
เคกาเระนั้นมีพลังมากที่สุด
หลังจากไปสักการะมาเป็นครั้งที่ 80
เขาตัดสินใจกลับบ้านอีกครั้ง
แต่ความมืดได้ปกคลุม เขาได้ยิน เสียงสะอื้นก้องฟ้ากลางคืน
นักบวชพยายามเดินต่อ โดยไม่สนใจเสียงร่ำไห้นั้น
และเสียงคร่ำครวญนั้นทำให้เขารู้สึกท่วมท้น
เขาไม่รู้จะทำอย่างไร เขาจึงละจากเส้นทาง เพื่อตามหาที่มาของเสียงนั้น
เขามาถึงหน้ากระท่อมคับแคบ ที่มีหญิงนั่งงออยู่ข้างนอก
ด้วยความสงสาร นักบวชขอให้หญิงผู้นั้น ระบายความทุกข์ของเธอ
เธออธิบายว่า แม่เธอเพิ่งตาย
แต่ไม่มีใครมาช่วยฝังศพเลย
พอได้ฟังเช่นนั้น ใจของนักบวชก็ดิ่งลง
การสัมผัสร่างไร้วิญญาณ จะทำให้วิญญาณของเขาไม่บริสุทธิ์
พลังชีวิตถูกสูบไป และไม่อยู่ในสายตาของคามิ
แต่เมื่อได้ยินเสียงร่ำไห้ ความเห็นอกเห็นใจของเขาก็มีมากขึ้น
และพวกเขาก็ฝังศพหญิงชราด้วยกัน
เพื่อให้แน่ใจว่าเธอจะไปถึง โลกของวิญญาณอย่างปลอดภัย
การฝังศพเป็นไปด้วยดี แต่การประพฤติผิดนั้นหนักอึ้งอยู่บนบ่า
ทำไมเขาถึงโง่เขลาขนาดนั้น
ในการไม่ปฏิบัติตามกฎที่สำคัญที่สุด และทำลายเส้นทางศักดิ์สิทธิ์ของเขา
ค่ำคืนแห่งความทรมานได้ผ่านพ้นไป
เขาตัดสินใจว่าจะกลับไปที่ศาลเจ้าอีกครั้ง เพื่อชำระตัวเอง
แต่เขาก็ต้องประหลาดใจที่ศาลเจ้าอันเงียบสงบ กลับอัดแน่นไปด้วยผู้คน
ที่รายล้อมอยู่รอบคนทรง และสนทนากับคามิโดยตรง
ชายผู้นี้ยืนแอบ ๆ เพราะกลัวคนอื่น จะสัมผัสถึงความไม่บริสุทธิ์ของเขา
แต่คนทรงรู้ดี เธอจึงเรียกเขาออกมาจากฝูงชน
ด้วยใจที่พร้อมจะถูกลงทัณฑ์ นักบวชเดินเข้าไปหาหญิงศักดิ์สิทธิ์
แต่เธอเพียงยิ้ม
เธอเอื้อมมือไปจับมือ ที่ไม่บริสุทธิ์ของเขาและกุมไว้
พร้อมกระซิบพร ที่มีเพียงเขาเท่านั้นที่จะได้ยิน
ขอบคุณเขาสำหรับความเมตตา
และในขณะนั้นเอง นักบวชก็ได้ค้นพบ ความลับที่ยิ่งใหญ่ทางจิตวิญญาณ
การปนเปื้อนและความเสื่อม เป็นสองเรื่องที่แตกต่างกันโดยสิ้นเชิง
ด้วยดวงตาเห็นธรรม นักบวช ก็กลับสู่การเดินทางของตัวเอง
แต่ครั้งนี้ เขาได้หยุดทุกครั้ง เพื่อช่วยเหลือผู้คนที่เขาพบเจอ
เขาเริ่มที่จะมองเห็นความงาม ของโลกวิญญาณที่เขาพบขณะเดินทาง
แม้กระทั่งเมืองที่เขาเคยหลีกเลี่ยงมาก่อน
หลายคนเตือนเขาเรื่องเคกาเระ
และเขาก็ไม่เคยได้บอกไปว่า ทำไมเขาถึงเข้าไปคลุกคลี
กับคนป่วยและคนด้อยโอกาส
เพราะเขารู้ว่า คนที่จะเข้าใจ ฮาราเอะหรือสภาวะบริสุทธิ์จริง ๆ นั้น
จะต้องออกเดินทางบนเส้นทางของตัวเอง